Վայոց ձորի թեմի առաջնորդ Տեր Աբրահամ եպիսկոպոս Մկրտչյանի հէկերի մասին մեր հրապարակումը լայն արձագանք ստացավ ընթերցողների շրջանում: Հոդվածի տակ գրված մեկնաբանություններում եպիսկոպոսի պաշտպանները գրեթե համոզում էին, որ հէկերի հետ Տեր Աբրահամ եպիսկոպոս Մկրտչյանը կապ չունի: «Սյունիք» բարեգործական հասարակական կազմակերպության կոորդինատոր Տաթև Արծրունին էլ, արձագանքելով հոդվածին, վստահեցնում էր, որ «Էլեգիս» հէկը պատկանում է «Սյունիք» ԲՀԿ-ին և կառուցվել է գերմանական կազմակերպության կողմից: Հիշեցնենք, որ «Էլեգիս» ՍՊԸ-ն Հերմոնում երկու հէկ էր աշխատեցնում: Կոորդինատորը նաև զարմանք էր հայտնում, թե ինչու ենք նյութը վերնագրել «Եպիսկոպոսի հէկերը»` հիմնվելով «ինչ-որ գյուղացիների խոսքերի» վրա: Նկատենք, որ «ինչ-որ գյուղացիների» թվում էր նաև 6 տարի գյուղը ղեկավարող և համայնքի կողմից ընտրված գյուղապետ Գայ Օհանյանը: